CELEX: 62014CN0203
Language: lv
Date: 2014-04-23 00:00:00
Title: Lieta C-203/14: Lūgums sniegt prejudiciālu nolēmumu, ko 2014. gada 23. aprīlī iesniedza Tribunal Català de Contractes del Sector Públic (Spānija) – Consorci Sanitari del Maresme / Corporació de Salut del Maresme i la Selva

21.7.2014   
            
            
               LV
            
            
               Eiropas Savienības Oficiālais Vēstnesis
            
            
               C 235/5
            
         Lūgums sniegt prejudiciālu nolēmumu, ko 2014. gada 23. aprīlī iesniedza Tribunal Català de Contractes del Sector Públic (Spānija) – Consorci Sanitari del Maresme/Corporació de Salut del Maresme i la Selva
   
   (Lieta C-203/14)
   2014/C 235/07
   Tiesvedības valoda – spāņu
   
      Iesniedzējtiesa
   
   
      Tribunal Català de Contractes del Sector Públic
   
   
      Pamatlietas puses
   
   
      Pieteicējs: Consorci Sanitari del Maresme
   
   
      Atbildētāja: Corporació de Salut del Maresme i la Selva
   
   
      Prejudiciālie jautājumi
   
   
               1)
            
            
               Vai saskaņā ar 2004. gada 31. marta Direktīvu 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (1), publiskās administrācijas iestādes ir uzskatāmas par publisko tiesību subjektiem?
            
         
               2)
            
            
               Vai gadījumā, ja atbildams apstiprinoši, saskaņā ar minēto 2004. gada 31. marta Direktīvu 2004/18/EK publiskās administrācijas iestādes ir uzskatāmas par saimnieciskās darbības subjektiem un līdz ar to drīkst piedalīties publiskā iepirkuma procedūrās?
            
         
               3)
            
            
               Vai gadījumā, ja atbildams apstiprinoši, saskaņā ar minēto 2004. gada 31. marta Direktīvu 2004/18/EK publiskās administrācijas iestādes drīkst tikt iekļautas un tām jābūt iekļautām oficiālajos atzīto būvuzņēmēju, piegādātāju vai pakalpojumu sniedzēju sarakstos vai publisko vai privāto sertifikācijas iestāžu veiktajā sertifikācijā, kas Spānijas tiesībās ir pazīstama kā uzņēmumu klasifikācijas sistēma?
            
         
               4)
            
            
               Vai 2004. gada 31. marta Direktīva 2004/18/EK Spānijas tiesiskajā regulējumā ar 2011. gada 14. novembra Karaļa Leģislatīvo dekrētu Nr. 3/2011, ar kuru pieņem Publiskā iepirkuma likuma pārstrādāto redakciju, šīs direktīvas izpratnē ir transponēta nepareizi, un vai gadījumā, ja tas tā ir, Spānijas likumdevējs minētā Karaļa 2011. gada 14. novembra Leģislatīvā dekrēta Nr. 3/2011 62. un 65. pantā ir ierobežojis publiskās administrācijas iestāžu iespējas tikt ierakstītām uzņēmumu klasifikācijas reģistros?
            
         
               5)
            
            
               Kādi saskaņā ar minēto 2004. gada 31. marta Direktīvu 2004/18/EK būtu līdzekļi, ar kuriem var apliecināt spēju slēgt publiskā iepirkuma līgumus gadījumā, ja publiskās administrācijas iestādes drīkst piedalīties iepirkuma procedūrās, bet attiecībā uz tām nevar veikt uzņēmumu klasifikāciju?
            
         
      (1)  OV L 134, p. 114; Īpašais izdevums latviešu valodā, 6. nod., 7. sēj., 132. lpp.